
RAPORT
asupra Propunerii legislative pentru modificarea şi completarea Legii audiovizualului nr. 504/2002

Propunerea legislativă pentru modificarea şi completarea Legii audiovizualului nr. 504/2002 a fost transmisă Comisiei pentru cultură, arte, mijloace de informare în masă, cu adresa nr. Plx 89 din 10 aprilie 2018 şi înregistrată  la Comisie cu nr.4 c-10/88/11.04.2018.
Comisia pentru cultură, arte, mijloace de informare în masă a fost sesizată în fond cu această propunere legislativă, spre avizare fiind transmisă Comisiei pentru drepturile omului, culte şi problemele minorităţilor naţionale, Comisiei pentru egalitatea de şanse pentru femei şi bărbaţi şi Comisiei juridice, de disciplină şi imunităţi. Până la data redactării raportului s-au primit avize favorabile din partea Comisiei pentru drepturile omului, culte şi problemele minorităţilor naţionale şi Comisiei pentru egalitatea de şanse pentru femei şi bărbaţi. 
În raport de obiectul şi conţinutul reglementării, iniţiativa legislativă face parte din categoria legilor organice.
	 Potrivit dispoziţiilor art. 75 alin (1) din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este prima Cameră sesizată.
	Propunerea legislativă a fost dezbătută în şedinţele Comisiei din zilele de 8, 15 şi 23 mai a.c.. 
La lucrările Comisiei au fost prezenţi 12 deputaţi, din totalul de 14  membri.
În conformitate cu prevederile art. 54 din Regulamentul Camerei Deputaţilor, republicat, din partea Guvernului, a participat la lucrările Comisiei, domnul Ion - Ardeal Ieremia, secretar de stat în cadrul Ministerului Culturii şi Identităţii Naţionale.
Propunerea legislativă are ca obiect de reglementare completarea Legii audiovizualului nr.504/2002, cu modificările şi completările ulterioare, în scopul subtitrării în limba română, de către serviciile de programe de televiziune cu acoperire naţională şi locală, a operelor audiovizuale româneşti, filme cinematografice sau realizate pentru televiziune, seriale, foiletoane şi documentare, în vederea asigurării dreptului de acces la serviciile media audiovizuale al persoanelor cu deficienţe auditive.
Comisia a examinat avizul favorabil, cu observaţii şi propuneri, emis de Consiliul Legislativ cu nr. 279/02.04.2018 precum şi Punctul de vedere al Guvernului, transmis cu nr. 797 din 07.04.2018, potrivit căruia Parlamentul va decide asupra oportunităţii adoptării acestei iniţiative legislative. 
Raportul Comisiei a fost adoptat cu unanimitatea voturilor parlamentarilor prezenţi. 
	În urma dezbaterii şi a opiniilor exprimate, Comisia pentru cultură, arte, mijloace de informare în masă propune plenului adoptarea Propunerii legislative pentru modificarea şi completarea Legii audiovizualului nr. 504/2002, cu amendamentele admise înscrise în anexa la prezentul raport.
	

   PREŞEDINTE,				SECRETAR,
					
    	      Gigel – Sorinel ŞTIRBU	                Beatrice TUDOR

ANEXĂ
Amendamente admise 
În urma dezbaterii, Comisia propune adoptarea Propunerii legislative pentru modificarea şi completarea Legii audiovizualului nr. 504/2002, cu următoarele amendamente:
	Nr. crt.
	
Text propunere legislativă
	
Text propus de Comisie
(autorul amendamentului)
	
Motivaţie

	 0
	1
	2
	3

	1.
	Titlul Legii: LEGE pentru modificarea şi completarea Legii audiovizualului nr. 504/2002
	LEGE pentru completarea art. 421 din Legea audiovizualului nr. 504/2002
	

	2.
	Articol unic. - Legea audiovizualului nr. 504/2002, publicată în Monitorul Oficial,  nr.534 din 22 iulie 2002, cu modificările şi completările ulterioare, se modifică şi se completează, după cum urmează:”
	 „Art. I. - La articolul 421 din Legea audiovizualului nr. 504/2002, publicată în Monitorul Oficial al României, Partea I, nr.534 din 22 iulie 2002, cu modificările şi completările ulterioare, după alineatul (3) se introduc două noi alineate, alin. (4) şi (5), cu următorul cuprins:”
(Amendament propus de Comisie)
	Amendament de tehnică legislativă.


	3.
	1. Art. 421 se completează cu un nou alineat (4) care va avea următorul cuprins:

„Art. 421 . – alin. (4) – În vederea asigurării dreptului de acces la serviciile media audiovizuale al persoanelor cu deficienţe auditive, serviciile de programe de televiziune cu acoperire naţională şi locală vor asigura subtitrarea în limba română a operelor audiovizuale româneşti, cum sunt filmele cinematografice sau filmele realizate pentru televiziune – seriale, foiletoane şi documentare.” 
	



„(4) – În vederea asigurării dreptului de acces la serviciile media audiovizuale al persoanelor cu deficienţe auditive, serviciile de programe de televiziune cu acoperire naţională, transmise pe orice cale, în pachete digitale, vor difuza producţii cinematografice româneşti de scurt sau lung metraj, precum şi documentare, subtitrate în limba română, obligaţia subtitrării acestora revenind exclusiv în sarcina deţinătorului drepturilor de autor. 
(5) Soluţia tehnologică adoptată pentru punerea în aplicare a prevederilor alin. (4) trebuie să permită opţiunea de eliminare a subtitrării de pe ecran.”
(Amendament propus de Comisie)
	



S-a considerat că obligaţia instituită ar fi excesivă în raport cu posibilităţile financiare şi tehnologice ale televiziunilor cu acoperire regională şi locală, iar extinderea obligaţiei şi pentru televiziunea analogică, ar fi greu de realizat din punct de vedere tehnologic şi ar obliga radiodifuzorii sau operatorii de telecomunicaţii la investiţii către o zonă care este supusă dispariţiei.

Introducerea unei facilităţi pentru o categorie de persoane este binevenită dar nu poate fi introdusă în detrimentul confortului telespectatorului majoritar. 

	4.
	2. Art. 98 se completează cu un nou alineat (3) care va avea următorul cuprins:
„Art. 98 alin. (3) – Prezenta lege intră în vigoare la 3 luni de la data publicării în Monitorul Oficial al României, Partea I.”
	


Art. II - Prezenta lege intră în vigoare la data de 1 ianuarie 2019.

 (Amendament propus de Comisie)
	

Pentru respectarea prevederilor Legii finanţelor publice locale nr. 500/2002, cu modificările şi completările ulterioare.





                            PREŞEDINTE,                                                                             SECRETAR,  

                    Gigel – Sorinel ŞTIRBU                                                                   Beatrice TUDOR

